
Prome Minister Evelyn Wever-Croes: 

E 23.8 MIYON EURO CU HULANDA A PONE 
DISPONIBEL TA BAY PA FORTIFICA ARUBA PA 
ATENDE CU E CRISIS MIHO POSIBEL 



Hulanda recientemente a informa cu lo 
pone 23.8 miyon Euro disponibel e aha 
aki pa atende cu e impacto di e crisis di 
Venezuela riba nos pals. Prome Minister 
a enfatisa cu e 23.8 miyon Euro aki, 
Aruba lo no ricibi como piaca. Hulanda 
ta cuantifica den kico nan ta bay yuda 
Aruba y Corsou cu e piaca disponibel 
aki. P f esey Gobierno ta trahando riba 
e lista mas structural di locua! mas nos 
tin mester pa inclui den e lista aki pa 
Hulanda yuda nos cu ne. 

Gobierno di Aruba ta den e proceso pa 
entrega e lista di loke cu tin mester pa 
had Aruba mas sigur. Entre otro mas 
radar, mas proteccion y vigilanda di 
nos costanan, mas boto pa controla nos 
costanan mas miho ( mas asistencia na e 
procesonan di petictonnan di asilo. 

“Entre otro, nos mester mas bofo pa 
Kustwacht, mas hende pa traha y 
cubri mas ora. Na IND cu ta yuda cu 
e procesonan di asilo, e cantidad di 
oranan cu ta wordo poni den e trabou 
aki, por tambe wordo cubri cu e piaca, 
Necesidadnan di urgenda ora hende 
bati na porta pa asistencia, tambe por 
wordo introduci den e lista. Gobierno 
ta pensando tambe riba e efecto cu e 
impacto tin riba ensehansa, salubridad 
(vacuna), husticia (extende capacidad di 
detencion)”. 

Prome Minister a indica cu esaki, cu e 
23.8 miyon Euro lo no wordo parti na mita 
entre Aruba y Corsou. Tampoco e piaca 
aki lo ta disponibel pa crea vivtenda y 


otro cosnan asina pa e personanan cu 
ta bin had peticion di asilo, E piaca aki 
ta bay pa fortifica Aruba como pais den 
haci Aruba mas sigur pa asina atende cu 
e crisis miho posibel. 

Gobierno ta den deliberacion cu Hulanda 
pa caba di yena e lista cu diferente rekisito 
cu a wordo pedi. Esaki ta tumando hopi 
tempo pero e departamento encarga cu 
esaki ta haciendo tur esfuerso, trahando 
hasta den fin di siman pa asina a entrega 
e prome lista na Hulanda. 

Pronto un delagacion di Organization for 
American States (GAS) lo ta di bishita na 
Aruba pa un presentacion di e Impacto 
di e crisis di Venezuela. OAS lo tin un 


session plenaria fin di luna na Colombia 
caminda cu nan lo presenta e impacto 
dl e crisis, Danki na e conbersacionnan 
luna pasa na Washington di Prome 
Minister cu e secratario general di OAS, 
sehor Almagro, tanto Aruba y Corsou a 
wordo inclui den e presentacion aki na 
Colombia. 

ll Nos ta mtra cu speransa cu esaki lo 
yuda tambe trece comprension pa e 
situadon di Aruba y ohala cu por yuda 
tambe cu fondoE situadon di Venezuela 
fa keda un situadon dificil. E impacto 
riba nos pais ta grandi. Mi no ta mira 
un resolucion pronto' 1 , Prome Minister a 
duna di conoce. 

Premier Evelyn Wever-Croes: 

E implementacion di eGovernment ta un reto complica y cu lo tuma su tempo 

pero: 

LO OFERECE UN SISTEMA MAS TRANSPARENTE Y 

EFECIENTE PA NOS COMUNIDAD 



Na luna di maart, un grupo di 8 studiante 
riba nive! di Master di Columbia 
University na New York, a bin Aruba pa 
analisa Aruba su plan pa eGovernment 
cu enfoke riba e aspecto humano. 
Ademas nan a enfoca riba areanan cu 
lo por beneflcia e implementacion di 
eGovernment pa Aruba pa haa esaki 
uno mas eficiente cu ta posibel. 

Durante e siman aki e studiantenan 
a reuni cu diferente stakeholders den 
sector priva y publico, pa por a hana un 
imagen mas miho di Aruba su hendenan, 
y procesonan gubernamentaL 
E studiantenan a analisa tambe e 
proceso di transformaeion digital cu otro 
paisnan ta implementando, entre otro 
paisnan manera Estonia, Singapore, 
Malta, Mexico y DubaL Asina por 
compronde kico e H best practice 11 di e 
paisnan ta y kico Aruba por siria di nan. 

Durante e ultimo simannan, e team 
di studiante aki a entrega un plan di 
accion cu strategianan cu Gobierno 
di Aruba por implementa pa nos yega 
mas cerca na un transformaeion digital 
completo, y tambe con Aruba por crece e 
conocimento di e topico di eGovernment 
den e comunidad. 

E rapport aki, ta ilEustra iniciativanan 
cu Gobierno di Aruba por implementa, 
cual nan a parti den 4 pilar cuanan ta: 
Stimula interes; Crece habilidad; “Quick 
Wins”; Efectividad duradero. 

“Guick Wins' 1 lo beneflcia Aruba 
grandemente. Aigun ehempelnan di 
"Quick Wins” ta entre otro: 

- Haci e proceso pa haya un permiso 
pa negoshi mas eficiente door di 
ofrece un light-version’ di un permiso 
cu temporada di valides mas cortico. 
Un negoshi por euminsa funciona bou 
di cierto limitacion pero e negoshi por 
euminsa opera mientras e processo pa 
haya permiso ta andando; 


- Extende e valides di Pape! di Cinco 
Florin. Ofrece un papel di 5 florin cu 
ta valido pa un termino mas largo. Por 
ehempel por cobra afl 10 pa un papel 
cu tin un valides di 6 luna of afl. 20 pa 
un papel cu valides di 12 luna. Asina aki 
reduci e tempo cu hende nan mester 
para den rij pa busca e papel aki; 

- Reduci e tempo para den rij pa busca 
nummer plaat Aloca mas empleado 
publico ora ta temporada di cambia 
number y asina aki reduci e tempo cu e 
publico io mester para den rij. 

- Pagamento di Impuesto. Haci e 
Sistema di impuesto mas digital posibel 
pa duna alivio na tur hende. Agilisa esaki 
pa hende para menos den rij y yena nan 
formulario online nan mes enbes di bay 
cerca un accountant of otro caminda. 

- Votacion digital pa e siguiente eleccion. 
Esaki no ta eVoting. Lo sigui vota den 
umanan electoral 

Pa tur e pilaman, e rapport ta ofrece 
ideanan y strategianan cu Jo yuda 
Gobierno di Aruba, pa asina yega na 
un transformaeion digital Gobierno di 
Aruba lo benificia hopi di e estudio aki 
y e lo yuda pone Aruba riba e mapa di 


eGovernment mundialmente. 

Dentro di poco Gobierno di Aruba lo 
publica e roadmap di eGovernment 
cu ayudo di e eGovernment Academy 
di Estonia. E Implementacion di 
eGovernment ta un reto complica y 
cu lo tuma su tempo, pero si e wordo 
implementa den e manera corecto, e lo 
oferece un sistema mas transparente y 
efeeiente pa e empleado publico y pa e 
servicionan cu Gobierno ta brinda nos 
comunidad henter. 

“Pakico eGovernment pa mi ta asinta 
importante? Pasobra sin eGovernment 
nos no por logra loke cu nos kierlogra riba 
e caminda di integridad. E proceduranan 
den gobierno na e momentonan aki ta 
hopi complica. Y ta dura hopt prome cu 
wordo atendi y of logra pa haya permiso, 
placa bek, y of tambe cobransa. Esaki ta 
laga luga habri pa confusion loke ta duna 
espacio tambe pa corupcion tuma luga. 
Esaki ta loke cu Gobierno kier caba cu 
ne y pone tur cos cana cu iransparencia 
y combati corupcion”, Premier Evelyn 
Wever-Croes a duna di conoce. 

Minister Otmar Oduber 


Minister di Desaroyo Teritorial, Infrastructura y Medio Atnbiente 


CANGREU BLAUW TA BAY CRUSA NA POS 
CHIQUITO, NOS MESTER PROTEHANAN! 


Directie Natuur en Milieu (DNM) conhuntamente cu otro 
instancianan ta preparando pa e crusamento di e cangrew 
blauwnan cu ta crusa na Pos Chiquito, Den transcurso di e 
siman aki DOW to instala borchinan cu ta indies crusamento di 
cangreu, crab Crossing, Na idioma ingfes asina mayoria di nos 
ta compronde e mensahe pero e imagen tambe por reconoce e 
especie, E borchinan ta color gee! cu ietranan preto. E borchinan 
to wordo kita den temporada cu e cangreunan no ta activo pa 
crusa pa bai pa lama. 

Un tiks di e cangreu blauw, e ta pertenece na e clase di 
Cmstaceonan den e orden di Decapoda y e genero Cardisoma, 
E nomber sdentifico ta Cardisoma Guanhumi e ta un cangreu 
terestre di mayoria biaba color blauw, Nan colornan por diferencia 
un poco ora nan ta jubenil nan ta color marøn, y den fase di 
transicion nan ta bira color bifia of øranje, y esunan hembra den 
temporada di pone webo ta bira geel of te hasta blanco, Nan por 
wordo aprecia den areanan cerca di costanan mas tanto unda tin 
hopi matanan di mangel y cu e suelo ta humedo. E cangreunan 
por mustra di tin menos actividad den temporada di secura y nan 
holnan ta mas tapa y asina cu tin mas yobida nan ta bira mas 
activo y ta salL E cangreunan ta btba mas tanto den cercania 
di lama of costanan, den e ecosystema di e matanan di manget 
na unda e tera ta muha y di lodo, Nan ta coba buraconan te 
unda nan ta haya suficiente humedad pa nan desaroyo normal. 
E cangreunan ta come matanan cu a decomoposita den todo of 
cu a bira moli t insectonan lastrero. scorpion di mondi, resto di 
parhanan y otro bestianan morto. 

Den e relato aki Directie Natuur en Milieu kier a hasi un peticion 
na comunidad pa den traneurso di luna di juni cu e borchinan di 
aviso ta poni na Pos chiquito pa eherce cautela y core mas poco 
poco asina yuda pa e cangreunan por logra crusa cu stguridad. 
Tambe banda di Santo Largo na Savaneta tambe por tin actividad 
di cangreunan. 

E temporada di pone webo ta sosode tur. Luna di juni-juli 
aha den luna di juni den e dianan cu luna ta yen ta temporada 
cu cangreunan ta bay lama pa laba nan cabutiti (webonan) 

E cangreu tin un balor ecotogico halto pa e matanan di mangel 
cu tin na nos costanan. E conservacion di e cangreunan blauw 
ta erucial pa e preservacion di boskenan di mata di mangelnan. 
Claramente e cangreunan blauw ta na petiger na diferente 
momento di nan desaroyo. Un di e menasanan mas grandi 
ta hende y den e caso aki trafico tambe. Mester menciona cu 
door di desaroyo y trahamento di caminda sin tene cuenta cu 


crusamento di cangreunan, por limita nan di yega lama. Durante 
temporada di migra pa taba nan cabutiti (webonan) na tama 
e automobilistanan ta trapa e cangreunan na cantidad halto 
matando e hembranan cu ta carga cu webo pa bai pone y no 
ta logra hasi esaki, E pikimento di paionan (driftwood) na lama 
tambe ta stroba cremento di e cantidad di cangreunan. Na unda 
mayoria ta sconde den nan fase jubenil. 

Continuacion Pagina 4 

DNM ta alerta cu den e dianan akt lo bai tin crusamento 
di cangreunan blauw na Pos Chiquito y area di Santo 
Largo. Eherse cautela den trafico tanten e borchinan ta 
poni. Porta asina amabel di notifica nos inmediatamente 
via nos facebook page dnmaruba of plataforma 
lnframba.com ora cu weita actividad di crusamento di 
cangreunan. 





E situacion di tubo kibra di e rioolleiding na Pos Chikito tin ful atencion di Departamentonan di Infra, esta DOW y 

City Inspectors cu ta trahando duro riba un strategia integral. 

GOBIERNO Dl ARUBA A RECORDA AWE 
ANNE FRANK SU FECHA NATALICIO 


Hunto cu Secretario di Gønseho di Minister sra. mr Grace 
Koolman, Minister di Finansa, Asuntonan Economico y Cultura 
sra. mr, Xiomara Ruiz-Maduro den nomber di Gobiernø di 
Aruba a recorda awe Anne Frank su fecha natalido. Anne Frank 
tabata un hoben Hudiu cu mester a sconde hunto cu su famia 
pa e Nazinan cu tabata persigui nan durante e Segunda Guera 
Mundial. Den su diario e tabata nota y retata kico e y su famia 
tabata pasa aden. El’a had esaki di su 12 pa 14 aha ya cu 
su 15 aha Anne Frank a fayece den e campo di concentracion 
Beigen/Belsen na maart 1945. 

Na bida Anne Frank lo a cumpfi 90 aha awe. Gobierno di Aruba 
ta para un rato pa recorda e forza di un mucha pa pasa den 
momenfonan asina duro den bida y relata esaki pa mundo por 
corda cu nos mester tin toierancia pa dfferencia y respet pa bida 
di otro. 

MINISTER RUIZ-MADURO A HABRI OFICIALMENTE 

E CONFERENCIA ANUAL Dl 
“CARIBBEAN GROUP OF BANKING SUPERVISORS” 



Minister Ruiz-Maduro tabatin e bonor di a habri oficialmente e di 
37 conferencia anual di Caribbean Group of Banking Supervisors 
(CGBS) organisa pa Banco Central di Aruba (CBA). E conferencia 
ta tuma lugar diahuebs dia 13 di juni y diabtema dia 14 di juni. E 
mandatario a dirigi palabra di Bon Bini na e participantenan di e 

15 diferente pais den Caribe cu ta miembro di CGBS. GCBS a 
ser establece na 1983 y tin como miembro Banconan Central di 

16 pais den Caribe. 

E conferencia e ana akt tin como tema 'The Modern Supervisor; 
Retooling Supervisory Approaches in a Dynamic Financial 
Environment". Un excefente tema cu ta cuadra cu e cambionan 
rapido den mundo financiero y e retonan regulatorio y di 
supervision cu e cambionan aki ta trece cune. 

Durante e conferencia e expertonan di e Banconan Central io 
trata diferente topico den vanos area. Riba e area di riesgonan 
operacional lo trata entre otro e temanan di riesgo cibernetlco 
y e seguridad cibernetico. Riba e area di supervision financiero 
!o papia tocante con pa enforsa e structuranan pa cumpli cu 
e Ley international! di AML/CFT pa evita labamento di placa y 
financiamento di terorismo, Riba tereno di inovacion financiero lo 
delibera riba digitalisacion den mundo bancario, en especial riba 
e servicionan di pagonan eiectronico. 

Emandatario a subraya cu Gobterno ta sostene tipo di dialogonan 
asina aki pasobra ta importante pa nos expertonan di banco di 
supervision intercambia di idea cu otro Paisnan den region y asina 
keda al tanto di e desaroyonan financiero regional y internaciona!. 


Minister Ruiz-Maduro a termina deseando tur participante un 
conferencia fructifero. 

MINISTER GLENBERT CROES CU UN ADMIRACION 

GRANDI PA E HOBENNAN Dl SVT 2019 


Gabinete Wever-Crøes a cøntinua cu e prøyectø di Førmadøn 
Social perø den un bacht cømpletamente nobø cu ta øfrece 
høpi mas beneficio cu tabata e caso anteriørmente. Minister 
Glenbert Crøes, pa møtiva e høbennan, a percura pa mihø 
condidonnan cømo tambe mas øpørtunidadnan pa e hoben cu 
culmina e trayectø di Førmacion Social cu exito. 

Manera cu e mandatartø a anuncia anteriørmente, e hoben cu 
termina e trayectø aki lo haya e oportunidad di sigui pa Arumil si 
nan ta curnpli cu e rekisitønan. E høbennan despues di culmina 
e 4 ahanan di Arumil, tin e compromlsø di Gøbierno di lo busca 
un trabøu pa nan sea den Guarda Nos Costa, Cuerpo Espedal 
Arubano øf øtrø instancianan/departamentønan strategico pa 
cu e førmacion di e høbennan akt. 

Mientras tantø, e høbennan a atende un workshop di JA IK 
Foundation. E workshop aki ta cøncentra riba e førmacion 
persønal di cada hoben y con pa hiba bo mes "from Gøod 
tø Great'L Den cuadrø di esaki, redentemente e høbennan a 
bishita y haya un recorrido na Ritz Carlton unda nan a haya 
informaciøn di e diferente empleadonan cu tambe a cuminsa 
manera nan, før di chikitø y cu awe ta den posicionnan 
di managers den diferente departamentonan di e hotel 



enfatisando e tmpørtancia di tin esfuerso y determinaciøn pa 
pør løgra un mihø pørvenir pa bo mes. 


Minister Glenbert Crøes ta admira e høbennan aki cu no ta 
iaga e condidøn y circumstancia di awe determina nan futurø. 
Al contra ri o, e solo hecho cu e høbennan aki ta participandø 
den Førmacion Social ta demøstra cu nan ta construyendo un 
mihø futurø pa nan mes. 

Pa conseho 


SI BO TA SOSPECHA 


ABUSO OF 
NEGLIGENCIA 


Dl MENOR 






MELDPUNT NACIONAL 


BUREAU SOSTENEMI 




YAMADA TA GRATIS Y TA KEDA ANONIMO 































Minister di Husticia mr. Andin Bikker: 


GOBIERNO TA HACIENDO SU MAXIMO ESFUERSO 

PA RADAR PA KPA TA OPERACIONAL A 

CORTO PLASO 



Durante conferencia di prensa di gobierno diahuebs mainta : 
Minister di Husticia mr Andin Bikker a trece dilanti cu ta haciendo 
maximo esfuerso pa e radar pa cuerpo policiaJ ta operacional a 
corto piaso. Den e cuadro aki, gobierno ta busca un base comun 
den esfuerso pa optimalisa e vigilancia di Aruba su frontera. 
Den esey tin diferente departamento cu ta hunga un rol pero 
instrumentonan tambe tin nan balor. Den vigilancia ya caba tin 
helicopterfin metal sharks y aworta haciendo maximo esfuerso 
pa introduci e radarnan mas pronto cu ta posibel. 

Den e cuadro aki, Minister Bikker ta kere cu tur hende ta di 
opinion y di acuerdo cu mester busca cooperacion unda cu por, 
pa optimalisa vigilancia di frontera. Segun Minister Bikker, el a 
tuma nota di e expresionnan di sindicato di polis SPA y esey a 
had cu el a yama e presidente y lin comprension pa e sindicato 
su expresion y preocupacion. E preocupadonnan di SPA ta bay 
adresanan y siguramente nan ta valido pasobra nan tin rason 
riba diferente punto pero na final di dia mester busca e base 
comun pa mira con fa bay optimalisa euido di fronteranan. 

Manera e radar ta operacional e ora tin diferente aspecto mas 
optimal y esey ta haci cu ta haciendo e maximo esfuerso payega 
na introduccion di e radar. Segun e mandatano tur hende kier na 
un manera eficiente yega na optimalisa Aruba su fronteranan y 
den e cuadro ey lo tene debido cuenta cu e preocupadonnan 


valido di SPA. E preocupadonnan di sindicato dl polis, ta debi 
cu lo kierhaya asistencia di Marina Real pa yuda vigita Aruba su 
frontera. Riba e preocupadonnan akt Minister Bikker a splica cu 
cuerpo poticial Aruba na final di dia ta e centrale ordediensf y nan 
tin diferente tarea. Den cuadro di cooperacion semper mester 
tuma debidamente consideradon di esey. Si kier cooperacion e 
mester sali y draai rond di e rol central cu cuerpo policial Aruba 
ta tuma den fey. Basa riba e pensamenfo nan aki, ta bay sinta 
na mesa y wak den cuadro di protocolnan yega na cooperacion 
pa optimalisa e vigilancia di fronteranan. 

Minister Bikker ta kere cu tur hende ta di acuerdo debi na e 
retonan sin precedenfe cu Aruba ta experenciando di e situacion 
hopi preocupante na pais bisiha Venezuela. Mester wak ta con 
ta haci cu e recursonan limita cu tin pa percura y optimalisa e 
vigilancia di fronteranan pa evita loke a pasa den fin di siman 
unda un boto ta drenta y keda riba beach. Ta esey kier evita 
segun Minister Bikker y basa riba cooperacion kier evita cu 
hendenan cu menos bon intendon ta drenta dandestinamente. 
Pa yega na e coøperacionnan aki mester sinta na mesa di 
dialogo y mira kico ta e preocupadonnan cu tin y con pa adresa 
y yega na solucionnan cu e meta comun pa optimalisa vigilancia 
di Aruba su fronteranan. 

PREVENCION 

BO TABATA SA? 

Cu ora bo vehiculo di motor huma: 

E ta dana nos medio ambiente 
E ta malo pa salud humano 
E ta contra ley segun articulo 3 lid 1 di LVV 


7 V 


t 



Percura pa bo vehiculo ta na ordo 
Mantencion ta importante! 

NO MANTENE: 

[ i I! x ; § ! ] 



* Subi nos pagina official di facebook 
pa mas informacion 


SERVICIO »INTEGRIDAD - SEGURIDAD 

Minister Armando Lampe 




Minister di Ensenansa, Ciencfa y Desaroyo Sostembel 


INSCRIPCION PA 21+ TOETS PA ANA ACADEMICO 

2020-2021 TA HABRI 



Instituto Pedagogico Arubano 

Bo kier had e estudio pa Maestro 
di Ensefiansa Primario durante aha 
academico 2020-2021 y no tin diploma 
sea di HAVO, VWO of MBO nive! 4 pero 
bo tin minimo 21 aha? Ata bo chens! Tur 
persona cu tin desde 1 di september 2020 
minimo 21 aha y cu kier haci un estudio na 
1PA pero no tin e diploma cu IRA ta exigi, ta 
bin na remarke pa haci e asina yama 21 + 
Toets. E 21+ Toets ta midi si un persona tin 
e nivel di HAVO y ta conta solamente pa 
e estudio inicial cu iPA ta ofrece durante 
aha academico 2020-2021, esta e estudio 
pa Maestro di Ensehansa Primario. E 
21+ Toets ta consisti di tres materia entre 
otro Hulandes, Matematica y Hende y 
Comunidad. 

Si bo ta interesa pa haci e 21+ Toets, 
bo por pasa desde awe na Studenten 
Services di IPA entre 8ordi mainta cu l2or 
di merdia y entre 2or cu 4or di atardi pa 
inscribi. Pa por haci esaki mester trece e 
papel di registro civil (pape! di AWG 5 h -) 
y AWG 75,- p asina cumpli cu e gastonan 
di insciipciom E ultimo fecha pa inscribi 
pa e 21+Toets ta dia 1 di november 2019. 
Despues di e fecha aki no por inscribi mas 
pa aha academico 2020-2021. Despues 
di inscripcion y pago lo ricibi e documento 
necesario pa preparacion pa e 21+Toets. 
Ta recomendabel pa inscribi mas pronto 
posibel p asina bo tin suficiente tempo pa 
prepara pa e 21+Toets. 

Diaranson dia 28 di augustus 2019, IPA ta 
tene un anochi di informacion na unda io 
splica kico e 21 + Toets ta encera. Aiabes lo 


elabora riba contenido y trata ehempei di 
tarea di diferente materia cu ta formå parti 
di e 21+ Toets. E anochi di informacion lo 
ta di 7or pa 8.30 di anochi y lo tuma luga 
na IPA (Isaac Wagemakerstraat 11, San 
Nicolas). 

E 21+ Toets lo tuma luga diasabra dia 
30 di november y 7 di december 2019. 
Si bo pasa e test aki cu exito, bo ta bin 
na remarca pa participa na un trayecto di 
preparacion pa e test di admision. Esaki 
lo tuma luga entre maart y mei 2020. E 
test di admision pa estudio di Maestro di 
Ensehansa Primario lo tuma na juni 2020. 

Pa mas informacion por tuma contacto 
cu Studenten Services na 5243100 of por 
bishita nos pagina di facebook Instituto 
Pedagogico Arubano 1 of nos website www. 
ipaaruba.com. 

Minister di Finansa, 
Asuntonan Economico y Cuitura 




T,' 

Pabien na tur graduado y hopi exito cu 
boso siguiente paso den bida. 

Esnan cu no a gradua ainda, corda cu tur 
dia ta brinda oportunidad nobo pa logra. 


ml. Xiomala $uiz-Wadulo 

FIESTA Dl SAN JUAN Y DERA GAY 2019 


E aha aki un biaha mas Comision Celebracion Dianan Nacionai, 
hunto cu Ministerio di Minister di Finansa, Asunto Economico 
y Cultura y Departamento di Cultura Aruba ta a informa cu nan 
ta den full preparacton pa cu e Celebracion di e Fiesta di San 
Juan ‘Dera Gay 1 ’ cu ta dia 24 di juni benidero 

Manera tur ana e tres instancEanan aki ta trahando hunto pa 
asina trece tanto activtdad y informadonnan pa tanto nos 
scolnan preparatorio y basico, pero tambe pa nos pueblo di 
Aruba, pa asina inculca den nos hobennan nos parti folklore y 
cultural, un di nos tradicion y celebracion mas bieuwy cu ta ser 
celebra rond Aruba den tur bario. 

E ana aki a traha ariba un boeki di stortå cu tocante di e fiesta 
di San Juan y cu ta Titula “Shon Wantomba" y e celebracion di 
Dia di San Juan, unda cu durante di un bishita na tur e scolnan 
rond Aruba t Departamento di Cultura Aruba lo parti esakinan 
hunto cu e wantomba y e gay, cu ta e figuranan principal di e 
historia den e boeki, den dje ta conta di e dos ftguranan cu hopi 
biaha ta ser tlustra den e fiesta di San Juan cu ta e Gay, como 
e Wantomba, sigur un boeki cu lo haya hopi acohida y cu lo cay 
na agrado di nos muchanan, cada mucha di scoi preparatorio 
y basico di eerste te cu derde ktas lo ricibi es aki pa asina nan 
por siha mas di un parti di nos folclor y cultura, cu ta e fiesta di 
San Juan 'Dera Gay” 

Tambe nos por bisa cu e aha aki nos a ricibi dos peticion extra 
pa cu e celebracion di San Juan, cu ta Comision Dera Gay 
Rooi-Kochi di Savaneta y tambe Pro Juventud Savannah di 
Sabana Liber Noord y asina nos por bisa cu aha tras aha e 
celebracton ta credendo mas y mas. CCDN di su banda ta hopi 
contento di por yuda y contribui cu e organisacionnan aki pa 
asina mantene un di nos fiestanan mas bieuw di nos folklore y 
tradicion. 


Alabes nos kier a informa cu e siguiente luganan cu lo bay tin 
e celebracion di Fiesta di San Juan “Dera Gay r ta: S.V. Jong 
San Nicolaas, Centro di Bario Brazil, Comision Dera Gay Rooi- 
Kochi, Centro di Bario Tanki Lender, Fundacion Pro Juventud 
Savannah na Sabana Liber, Centro di Bario Playa Pabao, Club 
Huis Sport Boys, Centro di Babo Noord,, Centro di Bario Ayo. 


Nos kier a gradici tambe DOW y tur otro instancia cu a coopera 
cu un biaha mas nos lo bay celebra nos Fiesta di San Juan y 
“Dera gay” 2019, 

FARITAH LUIDENS, MIHO CONOCI COMO 

TICA BASHA ABOU 

NA DEPARTAMENTO Dl CULTURA ARUBA 



Tiea Basha Abou tabata e siman aki na 
Departamento di Cultura Aruba (OCA), 
bou auspicio di Ministerio di Cultura 
caminda el a haci entrega di su poster 
di su Show 'Ken ta Basha Abou 1 na 
drs* Siegfried Dumfries, director di 
DCA, hunto cu sr. Stanley Dabian, PR y 
comunicacion na DCA. 

Ken ta Faritah? 

faritah, esey ta su nomber di cariho, e la 
ser batisa cu e nombernan di Fara Cecilia 
Polarts Luidens, Tres nomber ta normal 
biniendo for di un famia latino. Faritah ta 
bin di un famia grandt. Su Mayøman tabata 
Juan Femandø Luidens, naci na Aruba y 
Carølina Helena Gømez naci na Colombia, 
Man ta 7 ruman, un mucha bomber y 6 
mucha muhe. Faritah a haya e nomber di 
su wela, ya cu e la nace na Colombia. 

Hopi hende ta conoce Faritah como actriz, 
tambe como e famoso humorista TICA 
BASHA BAO'. Pero en realldad Faritah a 
cuminsa cu canto, cantantando na diferente 
caminda y øcasion. 

Semper e tabata gusta canta y for di chikito 
e tabata participa den cualkier evento cu 
por presenta. 

faritah a cuminsa canta riba escenario 
cu 17ana f esaki a cuminsa na Colombia. 
Ayanan e por graba un disco 45 rpm di 
dos cancion cu su wela a skirbi y aregta. 
Na Colombia nan a gusta e stem di Faritah 
masha hopi mes. 

Faritah tabata cantante di e grupo The 
Young Adventures’ y tambe di e grupo s The 
Flower Power'. 

Faritah a bira e bos di oro na aha 1972 
y despues di 3 aha a logra bay tambe cu 
esun di Bos Supremø di Aruba.. 

Asina Faritah a cuminsa cosecha fama y 
a ser pidi pa canta y presenta na diferente 
show entre otro na e famoso shownan 
Cocktail Musical 1 di Ronny Mairugg y 
Show Time’ di Tico Kuiperi na Telearuba. E 
la presenta den varios show na television, 
boso ta corda aigun di nan? 

Pero Faritah su talento no a keda cu 
cantamento so, p'esey e la dicidi di drenta 
den e grupo di Mascamba na unda e la 
presenta como protagonista den e musical 
Wardirikiri. 

Asina e la sigui actua den varios obra 


como miembro di Mascaruba, Entre 
otro, ‘Macuarima 1 , No mata bo curpa 
ta primavera', 'Rosas di Alhambra\ l E 
Burachenan’, Sra Maloy', y hopi mas. El a 
participa den diferente festivalnan di teatro 
na Aruba y tambe intemacional. 

Pero como cu Faritah ta un persona cu no 
ta para keto e la dicidi di habri su halanan 
y a bay hulanda, ayanan e la cosecha hopi 
exito como cantante di e banda Grupo 
Cache 1 . Faritah a canta cu 'grupo Cache’ 
pa 5 aha largo. El a presenta tambe den 
un Show cu e cantante Anita Meyer di 
Hulanda. 

Awor e ta cumptiendo 50 aha den farandula, 
y 22 aha presentando como humorista Tica 
Basha Abao . Y pa henter e pueblo di Aruba 


Faritah lo trece un Show yen di humor, 
drama, canto y hopi mas. Dianan di show 
to ta e premier 22 di september ventdero pa 
6 or di atardi y riba 3 - 4 - 5 di october pa 
8 or di anochi na Cas di Cultura! Sigur ta 
algo cu bo no por perde di un persona hopi 
stima den nos comunidad. 

Carchi ta na benta caba na Checkpoint 
Coior y na miembronan di e elenco. 

Por yama Faritah sin problema pa reseva 
esun di bo na 5663711 

Director di DCA na e ocasion aki a gradici 
sra. Faritah Luidens pa tur ioke el a haci 
riba tereno cultural y sigur mirando cu lo ta 
cumpli 50 aha den farandula. El a desea 
Faritah hopi exito cu su show. 

Durante su bishita di trabou na Brasil: 

MINISTER CHRIS ROMERO A BAY INSPECCIONA E 


FLOTA Dl BUS NOBO PA ARUBUS NV 


E titular di e cartera di Transporte, Minister Chris Romero, 
durante su bishita di trabou na Brasi] a btshita e fabrica 
automotriz MANA/olkswagen, cual ta e compania encarga cu 
e fabncadon di e flota nobo di bus pa nos compania estatal 
ARUBUS NV. 

Minister Romero a wordo acompaha pa su consehero, sr. 
Edison Briesen. Director di ARUBUS NV, sr. Edwin Mohamed 
y representante di e compania Jossy Motors, sr. Cesar Tromp, 
cual ta e compania representante di MANA/olkswagen na 
Aruba. E defegacion diAruba a wordo rictbi nae instaladonnan 
di Resende, Rio de Janeiro, pa sr. Leonardo Juan Soioaga, 
kende ta Director di MANA/olkswagen na Brasil, cu a duna 
un spticacion amplio di e fabricacion y demas rekisito di e 15 
busnan nobo cu ta na caminda pa Aruba. 

Durante e reunion cu sr. Soioaga a papia di e trabou den 
conhunto cu lo tin entre ARUBUS NV y MAN den futuro pa 
loke ta, entre otro, entrega di parts, intercambio di e persona! 
di garage, con pa progama e service di e busnan nobo y 
particularmente den e periodo di garantia. Esakt te ser haci pa 
MAN y su representante na Aruba. 

Mester remarca cu e bishita aki ta uno sumamente productivo, 
como cu por a cera aiiansanan solido entre e compania 
Brastlero y Aruba, cual lo traduci den productividad pa Aruba 
su transporte pubiico y especialmente nos compania estatat 
ARUBUS NV. 

■C-MMNLINE^ . 


ANTHONOMUS TOMENTOSUS Y BACOPA 

MONNIERI HAYA NA ARUBA 


Den April recien Departamento di Agricultura, Cria y Pesca (DLW) 
a haya confirmacion di presencia di Anthonomus tomentosus. Na 
Papiamento su nomber Ingles lo traducci na Picudo of Snuitkever 
di Shimarucu, E picudo por bula y e tin tendencia di acumula na 
Shimarucu ora cu esaki ta floria. E ora e hembra ta paria ariba e 
fruta berde pa asina di biaha pone su webonan den dje. 

Ariba 241018 empleado di DLW, alerta pa un ex^colega kende a 
tende kehonan di hende, a coleeta Shimarucunan mita berde, aigun 
cu buraco 3 pone ariba tera den baki pa mira ki insecto ta pupa for 
di nan. Ariba 061118 e ta nota cu ta un tipo di Picudo of Snuitkever 
ta sali di nan, Confirmacion di e sorto di Picudo DLW a logra haya 
por medio di lazonan di Caribbean Plant Health Directors cu Florida 
Department of Agriculture and Consumer Services, Division of Plant 
fndustry, Kyle Schnepp. 

Combatimento di e peste aki ta mustra dificil debi cu aplicacion 
di insecticida ora cu nan ta ariba e Shimarucu ta dificulta cu por 
come e frutanan, Un insecticida aplicabel ta di e tipo Spinosad Otro 
formanan di control ta pa prki tur fruta cu cay for di e mata y mara 
den saco di plastic y pone 48 ora den solo, Sinembargo Shimarucu 
hende ta haya ariba henter e isla y esunnan den mondi lo keda 
promove e plaga, DLW ta asumi cu e pfaga fo competi cu e otronan 
existente manera e Lebelebe y Musca di Fruta di Mediterraneo 
cu e posibel consequencia pa e otro animalnan cu sa disfruta di 
Shimarucu, Den region na 1987 hendenan a establece su presencia 
na Venezuela 

Den e mesun luna DLW a haya confirmacion di presencia di 
Bacopa monnieri, Water Hyssop na ingles, den un duiker pariba di 
Marriott Hotel. Esaki DLW a haya di Dr, André van Proosdij, autor 
di Arnoldo s Zakflora, Wat in het wild groelt en bioeit op Aruba, 
Bonaire en CuraqaoT Segun van Proosdij e ta un mata cu ta crece 
den region pero di pantano. E ta conclui cu e Arubiano a cambia e 
biotoop di tat forma cu awor e Bacopa por establece su mes. Tambe 
pasobra, aigun aha caba, e ta presente na Curagao. 

Presencia di ambos especie den e naturaiesa di Aruba lo aumenta 
su biodi versid ad cu e posibilidad di pusha aigun local den extinclon, 
loke lo ta indeseabel. 

Pa e motibo akt DLW a informa in s tand a nan pa nota e especienan 
aki menciona como exoticonan presente na Aruba. Pa mas 
informacion email DLW na infotgsantarosa aw, of jama 5858102. 

MINISTER Dl TRANSPORTE, 
COMUNICACION Y SECTOR PRIMARIO 

BAN PROTEHA 

Cangreu Blauw! 

BAHA VELOCIDAD 
RIBA CAMINDA Dl 



















COBIERNO DlARUBA 


E famia ta e prome pilar di tur sociedad, 
e luga na unda nos ta crece y wordo forma 
como homber y muhenan, 

E famia ta e prome instituto na unda nos 
ta wordo educa y nos ta sina e balor y 
principionan moral. 

E famia ta e prome union na unda nos ta 
sina stima otro y ta forma lasonan mas 
profundo. 

E famia ta e prome ambiente na unda un 
mucha ta experimenta amor y ta crece cu 
conf iansa y siguridad den un mundo 
demasiado agita. 



E famia ta e espacio unda cu e vocacion di 
sirbi otro, solidaridad cu otro, 
responsabilidad un cu otro, tolerancia, 
honestidad, respet y tur norma y balornan 
ta wordo funda y inculca. 


E famia ta e laso na unda cada un persona 
ta central. 


Gabinete Wever-Croes 



















Gobierno Diåruba 


































